**SPRENDIMAS**

**Dėl Molėtų rajono savivaldybės tarybos 2013 m. rugpjūčio 22 d. sprendimo Nr. B1-127 „Dėl Molėtų rajono savivaldybės garbės piliečio vardo, Padėkos ženklo ir Padėkos rašto teikimo nuostatų patvirtinimo“ pakeitimo**

2018 m. kovo d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, vykdydama Molėtų rajono savivaldybės garbės piliečio vardo teikimo nuostatų, patvirtintų Molėtų rajono savivaldybės tarybos 2013 m. rugpjūčio 22 d. sprendimu Nr. B1-127 „Dėl Molėtų rajono savivaldybės garbės piliečio vardo, Padėkos ženklo ir Padėkos rašto teikimo nuostatų patvirtinimo“, 21 punktą bei atsižvelgdama į Vyriausybės atstovo Utenos apskrityje tarnybos 2018 m. kovo 8 d. teikimą Nr. 10-19 „Dėl 2018-01-25 Molėtų rajono savivaldybės tarybos sprendimo Nr. B1-27“,

Molėtų rajono savivaldybės taryba n u s p r e n d ž i a:

1. Pakeisti Molėtų rajono savivaldybės garbės piliečio vardo teikimo nuostatų, patvirtintų Molėtų rajono savivaldybės tarybos 2013 m. rugpjūčio 22 d. sprendimu Nr. B1-127 „Dėl Molėtų rajono savivaldybės garbės piliečio vardo, Padėkos ženklo ir Padėkos rašto teikimo nuostatų patvirtinimo“:

1.1. 4 punktą ir jį išdėstyti taip:

„4. Teikimą suteikti Molėtų rajono savivaldybės garbės piliečio vardą Savivaldybės tarybai teikia Molėtų rajono savivaldybės garbės piliečio vardo suteikimo komisija (Toliau – Komisija). Komisiją sudaro ir jos reglamentą tvirtina Savivaldybės taryba.“;

1.2. 5 punktą ir jį išdėstyti taip:

„5. Teisę siūlyti kandidatus suteikti asmeniui garbės piliečio vardą turi Molėtų rajono savivaldybės tarybos nariai, Savivaldybės administracijos direktorius, Molėtų rajono įstaigų ir organizacijų, bendruomenių, veikiančių kultūros, meno, mokslo, sporto ar kitose srityse vadovai.

Siūlant suteikti asmeniui garbės piliečio vardą, ne vėliau kaip 2 mėn. iki siūlomos apdovanojimo įteikimo datos Komisijai teikiamas prašymas ir kandidato anketa (1 priedas). Anketoje pateikiama kandidato biografija, nuopelnų aprašymas, duomenys apie valstybinius ir kitus ankstesnius apdovanojimus, siūloma apdovanojimo įteikimo data.“;

1.3. 8 punktą ir jį išdėstyti taip:

„8. Savivaldybės administracija bendra tvarka registruoja prašymą, perduoda jį Komisijai, gavus Komisijos teikimą, parengia Savivaldybės tarybos sprendimo projektą.“;

1.4. 14 punktą ir jį išdėstyti taip:

„14. Garbės piliečio vardas suteikiamas per metus ne daugiau kaip vienam asmeniui. Išskirtiniais atvejais Taryba gali nuspręsti ir kitaip.“.

2. Pripažinti netekusiu galios Molėtų rajono savivaldybės tarybos 2018 m. sausio 25 d. sprendimą Nr. B1-27 „Dėl Molėtų rajono savivaldybės tarybos 2013 m. rugpjūčio 22 d. sprendimo Nr. B1-127 „Dėl Molėtų rajono savivaldybės garbės piliečio vardo, Padėkos ženklo ir Padėkos rašto teikimo nuostatų patvirtinimo“ pakeitimo“.

|  |  |
| --- | --- |
| Savivaldybės meras |  |